ai4bharat/Pralekha huggingface dataset:
নারীওশিশুবিকাশমন্ত্রক
কোভিডের কারণে যে শিশুরা তাদের পিতা-মাতাকে হারিয়েছে
নতুন দিল্লি, ১৬ মার্চ, ২০২২
প্রধানমন্ত্রী কোভিড-১৯ মহামারীর কারণে পিতা-মাতা বা আইনি অভিভাবক বা দত্তক পিতামাতা উভয়কে হারিয়েছে এমন শিশুদের সহায়তার জন্য পিএম কেয়ার্স ফর চিল্ড্রেন প্রকল্পের কথা ঘোষণা করেছেন। একটি অনলাইন পোর্টাল অর্থাৎ pmcaresforchildren.in
-এর মাধ্যমে এই প্রকল্পের সুবিধা পাওয়া যাবে। এই ধরণের শিশুদের আবেদনগুলি সংশ্লিষ্ট রাজ্য/ কেন্দ্রশাসিত অঞ্চলের সরকারের মাধ্যমে পোর্টালে আপলোড করা হয়। চলতি বছরের ১৪ই মার্চ মাধ্যমে এই পোর্টালে ৮ হাজার ৯৭৩টি আবেদন আপলোড করা হয়েছে। এই মধ্যে ৪ হাজার ৩০২টি আবেদন যথাযথ প্রক্রিয়ার পরে জেলাশাসকের মাধ্যমে অনুমোদিত হয়েছে। এর মধ্যে পশ্চিমবঙ্গে শূন্য থেকে ২৩ বছরের মধ্যে পুরুষ ও মহিলা মিলিয়ে মোট ৬২টি আবেদন পিএম কেয়ার্স ফর চিল্ড্রেন প্রকল্পের জন্য অনুমোদিত হয়েছে।
নারী ও শিশু উন্নয়ন মন্ত্রক শিশু সুরক্ষা পরিষেবা প্রকল্প নামে ‘মিশন বাতসল্য’ বাস্তবায়িত করেছে। এর আওতায় যত্নের প্রয়োজনে ও কঠিন পরিস্থিতিতে শিশুদের জন্য পরিষেবা প্রদানের ক্ষেত্রে রাজ্য ও কেন্দ্রশাসিত অঞ্চলের সরকারকে সহায়তা দেওয়া হয়।
রাজ্যসভায় আজ এক লিখিত উত্তরে একথা জানিয়েছেন কেন্দ্রীয় নারী ও শিশু উন্নয়ন মন্ত্রী শ্রীমতী স্মৃতি জুবিন ইরানি।
CG/SS/SKD/
(Visitor Counter : 81
অর্থমন্ত্রক
‘স্বচ্ছতা হি সেবা’ পক্ষকালের অঙ্গ হিসেবে কলকাতা শুল্ক বিভাগ পদযাত্রার আয়োজন করল
কলকাতা, ২৭ সেপ্টেম্বর, ২০২৩
‘স্বচ্ছতা হি সেবা পক্ষকাল’ ২০২৩-এর অঙ্গ হিসেবে স্বচ্ছতা বিষয়ে সচেতনতা ছড়িয়ে দিতে কলকাতা শুল্ক বিভাগ আজ এক পদযাত্রার আয়োজন করে।
কলকাতা শুল্ক বিভাগের শীর্ষ আধিকারিকরা সাফাই কর্মীদের সম্বর্ধনা জানান। তাঁদের মধ্যে খাবারের প্যাকেট বিতরণ করা হয়।
ভিক্টোরিয়া মেমোরিয়ালের প্রধান গেট থেকে এই পদযাত্রা শুরু হয়ে ময়দানের কাস্টম টেন্টে এসে শেষ হয়।
PG/SSS/SS/SKD
(Visitor Counter : 6
প্রধানমন্ত্রীরদপ্তর
প্রধানমন্ত্রী ও মায়ানমারের স্টেট কাউন্সিলার ডাও অং সান সু চির মধ্যে টেলিফোনে বার্তালাপ
নতুন দিল্লি, ৩০ এপ্রিল, ২০২০
প্রধানমন্ত্রী শ্রী নরেন্দ্র মোদী আজ মায়ানমারের স্টেট কাউন্সিলার ডাও অং সান সু চির সাথে টেলিফোনে কথা বলেছেন।
উভয়েই দেশীয় ও আঞ্চলিক প্রেক্ষাপটে বিবর্তিত কোভিড-১৯ এর বিষয়ে আলোচনা করেন এবং মহামারীর প্রসার রোধে নিজ নিজ দেশে গৃহীত পদক্ষেপের বিষয়ে একে অপরকে অবহিত করেন।
কোভিড-১৯ এর ফলে দেশে এবং সংশ্লিষ্ট অঞ্চলে উদ্ভূত পরিস্থিতি নিয়ে দুই নেতা আলোচনা করেন এবং এই মহামারীর মোকাবিলায় তাঁরা কি কি পদক্ষেপ গ্রহণ করেছেন, তা নিয়ে মতবিনিময় করেন।
ভারতের ‘প্রতিবেশী প্রথম’ নীতির মূল ভিত্তির কথা উল্লেখ করে প্রধানমন্ত্রী বলেন, মায়ানমার অত্যন্ত গুরুত্বপূর্ণ প্রতিবেশী রাষ্ট্র। কোভিড – ১৯ এর ফলে সে দেশের স্বাস্থ্য এবং আর্থিক ক্ষেত্রে উদ্ভুত পরিস্থিতিতে ভারত, সব রকমের সাহায্যের জন্য প্রস্তুত।
প্রধানমন্ত্রী ভারতে থাকা মায়ানমারের নাগরিকদের জন্য কেন্দ্রীয় সরকারের পক্ষ থেকে সম্ভাব্য সকল সহায়তার আশ্বাস দিয়েছেন এবং মায়ানমারে ভারতীয় নাগরিকদের জন্য সেদেশের সরকার যে ভাবে সহযোগিতার হাত বাড়িয়ে দিয়েছেন তার জন্য স্টেট কাউন্সেলরকে ধন্যবাদ জানিয়েছেন।
উভয় নেতাই আগামী দিনে যোগাযোগ বজায় রাখার বিষয়ে সম্মত হন এবং কোভিড-১৯ এর জেরে উদ্ভূত বর্তমান এবং ভবিষ্যতের সমস্যা মোকাবিলায় একসঙ্গে কাজ করার ব্যাপারে সহমত পোষণ করেন।
(CG/SS/CB
প্রধানমন্ত্রীরদপ্তর
মাইক্রোসফ্ট কর্পোরেশনের চেয়ারম্যান এবং সিইও সত্য নাদেল্লার সঙ্গে সাক্ষাৎ প্রধানমন্ত্রীর
নয়াদিল্লি, ০৫ জানুয়ারি, ২০২৩
প্রধানমন্ত্রী শ্রী নরেন্দ্র মোদী মাইক্রোসফ্ট কর্পোরেশনের চেয়ারম্যান এবং সিইও সত্য নাদেল্লার সঙ্গে সাক্ষাৎ করেছেন। তিনি বলেন, ভারত প্রযুক্তি এবং উদ্ভাবন ক্ষেত্রে ব্যাপক উন্নতি করছে এবং ক্রমশ এই ক্ষেত্রে নেতৃত্ব দেওয়ার মতো উন্নয়নের যুগে প্রবেশ করছে।
প্রধানমন্ত্রী ট্যুইটে বলেন;
“@satyanadella আপনার সঙ্গে সাক্ষাৎ করে আমি আনন্দিত। প্রযুক্তি ও উদ্ভাবন ক্ষেত্রে ভারতের উন্নতি এই ক্ষেত্রে নেতৃত্ব প্রদানকারী যুগে প্রবেশ করছে। আমাদের যুব সম্প্রদায় নতুন নতুন চিন্তা-ভাবনায় সমৃদ্ধ। তাঁদের এই পৃথিবীকে বদলে দেওয়ার ক্ষমতা রয়েছে।”
PG/PM/NS
(
ইস্পাতমন্ত্রক
কেন্দ্রীয় ইস্পাত মন্ত্রী কয়লা থেকে গ্যাস উৎপাদন করে জ্বালানি করে হিসেবে ব্যবহার এবং এর দেশীয় প্রযুক্তির উন্নতিসাধনে এক ইকো ব্যবস্থাপনা গড়ে তোলার আহ্বান জানিয়েছন; কয়লা থেকে গ্যাস উৎপাদনের বিষয়ে উৎসাহদানের জন্য সংশ্লিষ্ট পক্ষের সঙ্গে আলোচনায় এই মত প্রকাশ করেছেন তিনি
নতুন দিল্লি, ১৬ সেপ্টেম্বর, ২০২১
কেন্দ্রীয় ইস্পাত মন্ত্রী শ্রী রামচন্দ্র প্রসাদ সিং আজ ইস্পাত শিল্প, পরামর্শদাতা, সিএসআইআর- সেন্ট্রাল ইনস্টিটিউট অফ মাইনিং অ্যান্ড ফুয়েল রিসার্চ-এর পক্ষ থেকে উপস্থিত প্রতিনিধি এবং ইস্পাত মন্ত্রকের আধিকারিকদের সঙ্গে এক বৈঠকে পৌরোহিত্য করেছেন। এই বৈঠকে ইস্পাত উৎপাদন ক্ষেত্রে কয়লা থেকে উৎপাদিত গ্যাসকে জ্বালানি হিসেবে ব্যবহারের সম্ভাবনার বিষয় নিয়ে আলোচনা হয়।
ইস্পাত মন্ত্রী এদিনের বৈঠকে দেশীয় পদ্ধতিতে কয়লা ভিত্তিক জ্বালানি গ্যাস উৎপাদন পদ্ধতির উন্নতিসাধনের ওপর জোর দেন। শ্রী সিং এই প্রযুক্তি উন্নয়নে সংশ্লিষ্ট সকল পক্ষকে এগিয়ে আসার আহ্বান জানান। তিনি বলেন, এই পদ্ধতির উন্নতিসাধন সম্ভব হলে কয়লা আমদানির ওপর নির্ভরতা কমবে এবং আত্মনির্ভর ভারত গঠনের পথ প্রশস্ত হবে। বর্তমান প্রেক্ষাপটে ইস্পাত ক্ষেত্রে কয়লা থেকে উৎপাদিত গ্যাস জ্বালানি হিসেবে ব্যবহার করার বিষয় নিয়ে আলোচনা চলছে। বাণিজ্যিকভাবে এর উৎপাদন সম্ভব হলে নতুন পথ খুলে যাবে। ইস্পাত মন্ত্রী এদিন এই প্রযুক্তির উন্নতিসাধনে বিদ্যুৎ মন্ত্রক, কয়লা মন্ত্রক, খনি মন্ত্রক, পেট্রোলিয়াম ও প্রাকৃতিক গ্যাস মন্ত্রক এবং ইস্পাত শিল্প, পরামর্শদাতা সিএসআইআর-সিআইএমএফআর এবং প্রযুক্তি সরবরাহকারী সংস্থার প্রতিনিধিদের নিয়ে একটি কমিটি গঠন করা হবে বলেও ঘোষণা করেন।
CG/SS/SKD/
(Visitor Counter : 114
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৫২ কোটি ৮৯ লক্ষ ছাড়িয়েছে
দেশে গত ২৪ ঘণ্টায় ৯২ লক্ষেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৬.৩৬ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ১ লক্ষ ৬৮ হাজার ৬৩
দেশে এই মুহূর্তে চিকিতসাধীন করোনায় আক্রান্তের সংখ্যা ৮লক্ষ ২১ হাজার ৪৪৬
সাপ্তাহিক-ভিত্তিতে আক্রান্তের হার ৮.৮৫ শতাংশ
নয়াদিল্লি, ১১ জানুয়ারি, ২০২২
ভারতে এ পর্যন্ত ১,৫২,৮৯,৭০,২৯৪টি টিকার ডোজ দেওয়া হয়েছে। গতকাল টিকা দেওয়া হয়েছে ৯২,০৭,৭০০ জনকে।
স্বাস্থ্য কর্মীদের মধ্যে ১,০৩,৮৯,১৬২ জন টিকার প্রথম ডোজ , ৯৭,৪৯,৫০৪ জন টিকার দ্বিতীয় ডোজ এবং ৫,১৯,৬০৪ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮৩,৮৭,৫৩৫ জন প্রথম ডোজ, ১,৬৯,৮৭,৩১৮ জন দ্বিতীয় ডোজ ও ২,০১, ২০৫ জন সতর্কতামূলক ডোজ পেয়েছেন। ১৫-১৮ বছর বয়সীদের মধ্যে প্রথম ডোজ পেয়েছে ২,৬২,৩৫,৫৩১ জন। ১৮-৪৪ বছর নাগরিকদের মধ্যে প্রথম ডোজ পেয়েছেন ৫১,৬৪,৮৮,৪২১ জন এবং দ্বিতীয় ডোজ পেয়েছেন ৩৫,৫২,৫৮,১৫০ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১৯,৬৪,০০,৯৩১ জন। দ্বিতীয় ডোজ পেয়েছেন ১৫,৭০,৬৬,৩৯০ জন। যাঁদের বয়স ৬০-এর ওপরে তাঁদের মধ্যে ১২,২৪,২৭,৭৮০ জন প্রথম ডোজ, ৯,৮৫,৯৪,৮৮৭ জন দ্বিতীয় ডোজ ও ৯,৮৪, ৬৭৬ জন সতর্কতামূলক ডোজ পেয়েছেন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ৬৯ হাজার ৯৫৯ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ৪৫ লক্ষ ৭০ হাজার ১৩১ জন সুস্থ হয়ে উঠেছেন। জাতীয় আরোগ্য লাভের হার ৯৬.৩৬ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ১ লক্ষ ৬৮ হাজার ৬৩ জন। বর্তমানে ৮ লক্ষ ২১ হাজার ৪৪৬ জন চিকিৎসাধীন। দেশে মোট সংক্রমিতের মাত্র ২.২৯ শতাংশ চিকিৎসাধীন।
দেশ জুড়ে নমুনা পরীক্ষার ক্ষমতা বৃদ্ধি করা হচ্ছে। গত ২৪ ঘন্টায় ১৫ লক্ষ ৭৯ হাজার ৯২৮টি নমুনা পরীক্ষা করা হয়েছে। এ পর্যন্ত দেশে ৬৯ কোটি ৩১ লক্ষ ৫৫ হাজার ২৮০টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ৮.৮৫শতাংশ এবং দৈনিক সংক্রমণের হার ১০.৬৪ শতাংশ।
CG/CB/NS
(Visitor Counter : 147
প্রধানমন্ত্রীরদপ্তর
রোমে পৌঁছেছেন প্রধানমন্ত্রী
নয়াদিল্লি, ২৯ অক্টোবর, ২০২১
প্রধানমন্ত্রী শ্রী নরেন্দ্র মোদী ষোড়শ জি-২০ শিখর সম্মেলনে যোগ দিতে রোমে পৌঁছেছেন। ইতালি সরকারের উচ্চ পদস্থ আধিকারিক এবং সেদেশে নিযুক্ত ভারতের রাষ্ট্রদূত প্রধানমন্ত্রীকে স্বাগত জানান।
CG/BD/SB
(
সড়কপরিবহণওমহাসড়কমন্ত্রক
অবৈধ অথবা বাতিল ফাস্টট্যাগ লাগানো গাড়িকে দ্বিগুন মাশুল দিতে হবে
নতুন দিল্লী, ১৭ ই মে, ২০২০
সড়ক পরিবহন ও মহাসড়ক মন্ত্রক ১৫ই মে  ২০০৮এর জাতীয় সড়কের শুল্ক  আইনের সংশোধন এনে বিজ্ঞপ্তি জারি করেছে। বিজ্ঞপ্তিতে বলা হয়েছে অবৈধ অথবা বাতিল ফাস্টট্যাগ লাগানো যেসব গাড়ি 'ফি প্লাজা' জোনের ফাস্টট্যাগ লেনে প্রবেশ করবে তাদের দ্বিগুন মাশুল দিতে হবে।
এই সংশোধনীর আগে, গাড়ি ব্যবহারকারী ফাস্টট্যাগ ব্যবহার না করে ফাস্টট্যাগ লেনে ঢুকে পরলে দ্বিগুন মাশুল দিতে হত।
(CG/SS/NS
অর্থমন্ত্রক
ট্যাক্স অডিট রিপোর্ট আপলোড করার সময় আইসিএআই পোর্টাল থেকে প্রাপ্ত ইউনিক ডকুমেন্ট আইডেন্টিফিকেশন নম্বর যাচাই করে দেখবে সিবিডিটি
নতুন দিল্লি, ২৬শে নভেম্বর, ২০২০
সবধরণের সার্টিফিকেট / ট্যাক্স অডিট রিপোর্ট এবং অন্যান্য নথিপত্র যেগুলি বিভিন্ন নিয়ন্ত্রণকারী কর্তৃপক্ষের কাছে জমা দেওয়ার সময় প্রয়োজন হয় সেই সমস্ত বিষয়ে আইসিএআই –এর ওয়েবসাইট  থেকে প্রাপ্ত ইউনিক ডকুমেন্ট আইডেন্টিফিকেশন নম্বর পাওয়ার বিষয়টি ইনস্টিটিউট অফ চার্টার্ড অ্যাকাউন্ট্যান্ট অফ ইন্ডিয়া  –এর গত ২০১৯ এর দোসরা আগস্ট এক গেজেট বিজ্ঞপ্তিতে প্রকাশ করা হয়। চার্টার্ড অ্যাকাউন্ট্যান্ট নন এমন ভুয়ো ব্যক্তি যারা নিজেদেরকে চার্টার্ড অ্যাকাউন্ট্যান্ট হিসেবে পরিচয় দিয়ে ট্যাক্স অডিট রিপোর্ট সংক্রান্ত সার্টিফিকেট দিয়ে থাকেন, তা দূর করতেই ইউনিক ডকুমেন্ট আইডেন্টিফিকেশন নম্বর যাচাই করার সিদ্ধান্ত হয়েছে।
অন্যান্য সরকারী সংস্থা ও কর্তৃপক্ষের সঙ্গে আয়কর বিভাগের চালু উদ্যোগগুলির মধ্যে সামঞ্জস্য রাখতে আয়কর বিভাগের ই-রিটার্ন দাখিল পোর্টালটি আইসিএআই-এর পোর্টালের সঙ্গে সংযুক্ত হয়েছে। দুই প্রতিষ্ঠানের পোর্টালের মধ্যে এই সংযুক্তির ফলে চার্টার্ড অ্যাকাউন্ট্যান্টদের মাধ্যমে আইসিএআই পোর্টালে নথিপত্র সংক্রান্ত শংসাপত্র পাওয়ার সময় যে ইউনিক ডকুমেন্ট আইডেন্টিফিকেশন নম্বর পাওয়া যাবে তার বৈধতা যাচাই করে দেখা সহজ হবে।
উল্লেখ করা যেতে পারে যে, উপরোক্ত আইডেন্টিফিকেশন নম্বরের যাচাই প্রক্রিয়ার সঙ্গে সংঙ্গতি রেখে আয়কর বিভাগ ই-রিটার্ন দাখিল পোর্টালে ইতিমধ্যেই প্রাপ্ত ঐ আইডেন্টিফিকেশন নম্বর উল্লেখ করা বাধ্যতামূলক করেছে। গত ২৭শে এপ্রিল থেকে আইডেন্টিফিকেশন নম্বরটি উল্লেখ করা বাধ্যতামূলক হয়েছে। এর ফলে ত্রুটিপূর্ণ ট্যাক্স অডিট রিপোর্ট বা জাল রিপোর্ট তৈরি করা দূর হবে। এমনকি আইসিএআই – এর সঙ্গে সম্পূর্ণ যাচাইয়ের পরই এই রিপোর্ট পাওয়া যাবে।
যদি কোনো কারণ বশত একজন চার্টার্ড অ্যাকাউন্ট্যান্ট অডিট রিপোর্ট বা কর সংক্রান্ত সার্টিফিকেট দাখিল করার পূর্বে ইউনিক ডকুমেন্ট আইডেন্টিফিকেশন নম্বর না পেয়ে থাকেন, সেক্ষেত্রে আয়কর বিভাগের ই-রিটার্ন দাখিল পোর্টালে অডিট রিপোর্ট / সার্টিফিকেট জমা করার অনুমতি মিলবে। তবে, সংশ্লিষ্ট চার্টার্ড অ্যাকাউন্ট্যান্টকে আয়কর বিভাগের ই-রিটার্ন দাখিল পোর্টালে অডিট রিপোর্ট / সার্টিফিকেট জমা করার ১৫টি কর্মদিবসের মধ্যে ইউনিক ডকুমেন্ট আইডেন্টিফিকেশন নম্বর সংগ্রহ করে তা আইসিএআই – এর পোর্টালে উল্লেখ করতে হবে। যদি ১৫টি কর্মদিবসের মধ্যে ঐ নম্বর আইসিএআই –এর পোর্টালে উল্লেখ করা না হয়, তাহলে আয়কর বিভাগের ই-রিটার্ন দাখিল পোর্টালে জমা করা সমস্ত অডিট রিপোর্ট বা কর সংক্রান্ত সার্টিফিকেটগুলি অবৈধ বলে বিবেচিত হবে।
প্রধানমন্ত্রীরদপ্তর
রাজস্থানের জালোরে সড়ক দূর্ঘটনায় মৃত্যুতে শোকপ্রকাশ প্রধানমন্ত্রীর
নয়াদিল্লি, ২৮ জুন, ২০২২
প্রধানমন্ত্রী শ্রী নরেন্দ্র মোদী রাজস্থানের জালোরে সড়ক দূর্ঘটনায় প্রাণহানিতে গভীর শোকপ্রকাশ করেছেন। মৃতদের পরিবার-পরিজন যেন এই শোক কাটিয়ে ওঠার শক্তি পান সেই কামনা করেন প্রধানমন্ত্রী।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে,
“রাজস্থানের জালোরে হওয়া সড়ক দূর্ঘটনা অত্যন্ত দুঃখজনক। এই ঘটনায় মৃতদের পরিবার-পরিজনের প্রতি আমি সমবেদনা জ্ঞাপন করি। ঈশ্বর শোক ও দুঃখের এই সময়ে তাঁদের শক্তি দিন।”
PG/PM/NS
(
প্রধানমন্ত্রীরদপ্তর
প্রধানমন্ত্রী ১৮ নভেম্বর সন্ত্রাসবাদে অর্থ যোগানের মোকাবিলা শীর্ষক তৃতীয় ‘নো মানি ফর টেরর’ মন্ত্রী পর্যায়ের সম্মেলনে উদ্বোধনী ভাষণ দেবেন
নয়াদিল্লি, ১৭ নভেম্বর, ২০২২
প্রধানমন্ত্রী শ্রী নরেন্দ্র মোদী ১৮ নভেম্বর সকাল সাড়ে ৯টায় হোটেল নতুন দিল্লির তাজ প্যালেসে সন্ত্রাসবাদে অর্থ যোগানের মোকাবিলা শীর্ষক তৃতীয় ‘নো মানি ফর টেরর’ মন্ত্রী পর্যায়ের সম্মেলনে উদ্বোধনী ভাষণ দেবেন।
দু-দিনের সম্মেলনটি হবে ১৮ এবং ১৯ নভেম্বর। সন্ত্রাসবাদে অর্থ যোগানের মোকাবিলায় সাম্প্রতিক আন্তর্জাতিক প্রয়াসের কার্যকারিতার পাশাপাশি নতুন নতুন সমস্যার মোকাবিলায় প্রয়োজনীয় পদক্ষেপ নিয়ে অংশগ্রহণকারী দেশ এবং সংগঠনগুলির আলোচনার এক অভিনব সুযোগ হবে এই সম্মেলনে। ২০১৮র এপ্রিলে প্যারিসে এবং ২০১৯এর নভেম্বরে মেলবোর্নে অনুষ্ঠিত পূর্বেকার দুটি সম্মেলনের শিক্ষা থেকে প্রাপ্ত অভিজ্ঞতা নিয়ে এই সম্মেলন শুরু হবে এবং আন্তর্জাতিক সহযোগিতা বৃদ্ধির লক্ষ্যে কাজ হবে যাতে সন্ত্রাসবাদীরা আর্থিক সাহায্য না পায় এবং সন্ত্রাসবাদী কার্যকলাপ চালানোর সুযোগের সদ্ব্যবহার না করতে পারে। সারা বিশ্বের ৪৫০ জন প্রতিনিধি এই সম্মেলনে যোগ দেবেন যাঁদের মধ্যে থাকবেন মন্ত্রীরা, বহুমুখী সংগঠনের প্রধানরা এবং ফিনানসিয়াল অ্যাকশন টাস্ক ফোর্স  প্রতিনিধি প্রধানরা।
সম্মেলনে আলোচনা হবে চারটি অধিবেশনে। আলোকপাত করা হবে ‘আন্তর্জাতিক স্তরে সন্ত্রাসবাদী এবং সন্ত্রাসবাদীদের আর্থিক সাহায্যের ধরন’, ‘সন্ত্রাসবাদের জন্য তহবিল সংগ্রহে চিরাচরিত ও অচিরাচরিত পন্থার ব্যবহার’, ‘নতুন প্রযুক্তি আর সন্ত্রাসবাদীদের অর্থ সাহায্য’ এবং ‘সন্ত্রাসবাদীদের অর্থের যোগান বন্ধের জন্য আন্তর্জাতিক সহযোগিতা’-র ওপর।
PG/AP/NS
(
প্রধানমন্ত্রীরদপ্তর
২০০১-এ সংসদ হানায় শহীদদের প্রতি শ্রদ্ধা জানালেন প্রধানমন্ত্রী
নয়াদিল্লি, ১৩ ডিসেম্বর, ২০১৮
২০০১ সালে সংসদে হামলার ঘটনায় শহীদদের প্রতি শ্রদ্ধা জানালেন প্রধানমন্ত্রী শ্রী নরেন্দ্র মোদী।
প্রধানমন্ত্রী বলেন, “২০০১ সালে আমাদের সংসদের ওপর কাপুরুষোচিত হানায় যাঁরা শহীদ হয়েছেন, তাঁদের নির্ভীকতাকে অভিবাদন জানাই। তাঁদের সাহস ও বীরত্ব প্রত্যেক ভারতবাসীকে উদ্বুদ্ধ করবে”।
CG/SSS/DM
(Visitor Counter : 83
জাহাজচলাচলমন্ত্রক
দেশীয় বিমানবাহী জাহাজ "বিক্রান্ত" এই প্রথম সমুদ্রে পরীক্ষামূলকভাবে পাঠানো হয়েছে
নতুন দিল্লি, ০৪ আগস্ট, ২০২১
কেন্দ্রীয় জাহাজ চলাচল মন্ত্রী শ্রী সর্বানন্দ সোনোয়াল দেশে নির্মিত বিমানবাহী জাহাজ "বিক্রান্ত"-এর সমুদ্রে পরীক্ষামূলক ভাবে চালানোর প্রশংসা করেছেন। কোচিন শিপ ইয়ার্ড দ্বারা নির্মিত ভারতীয় নৌবাহিনীর জন্য এই যুদ্ধজাহাজটি সম্পূর্ণ দেশীয়ভাবে নির্মিত হয়েছে। কেন্দ্রীয় জাহাজ মন্ত্রী বলেছেন, সম্পূর্ণ দেশীয়ভাবে নির্মিত এই যুদ্ধজাহাজের নকশা এবং নির্মাণ কাজ সমগ্র জাতির ক্ষেত্রে একটি বড় অগ্রগতি বলা চলে। তিনি বলেন, এটি মেক ইন ইন্ডিয়া এবং প্রধানমন্ত্রী শ্রী নরেন্দ্র মোদীর আত্মনির্ভর ভারত অভিযানের একটি প্রতিফলন। দেশের স্বার্থে এই ধরনের গৌরবান্বিত কাজ করার জন্য তিনি কোচিন শিপইয়ার্ড এবং ভারতীয় নৌ বাহিনীকে অভিনন্দন জানিয়েছেন।
ভারতে দেশীয়ভাবে নির্মিত প্রথম বিমানবাহী যুদ্ধজাহাজ "বিক্রান্ত" ২১,৫০০ টন বিশেষ গ্রেড ইস্পাত দিয়ে নির্মিত হয়েছে। জাহাজটি ২৬২ মিটার দীর্ঘ এবং প্রস্থে ৬২ মিটার। এর উচ্চতা ৫৯ মিটার। এই যুদ্ধজাহাজটি একটি ছোটখাটো ভাসমান শহরের মতো। এই জাহাজের ডেকটি দুটি ফুটবল খেলার মাঠের সমান। এই যুদ্ধ জাহাজটিতে সর্বমোট ১৪ টি ডেক রয়েছে। একসঙ্গে ১৭০০ নাবিকের থাকার ব্যবস্থা রয়েছে। এর পাশাপাশি মহিলা আধিকারিকদের জন্য অতিরিক্ত কেবিন রাখা হয়েছে।
CG/ SB
(Visitor Counter : 187
উপ-রাষ্ট্রপতিরসচিবালয়
৭৫ তম স্বাধীনতা দিবসের প্রাক্কালে দেশবাসীকে শুভেচ্ছা উপ রাষ্ট্রপতির
নতুন দিল্লি,১৪ আগস্ট, ২০২১
উপরাষ্ট্রপতি শ্রী এম ভেঙ্কাইয়া নাইডু স্বাধীনতা দিবসের প্রাক্কালে দেশবাসীকে শুভেচ্ছা জানিয়েছেন।এক বার্তায় উপরাষ্ট্রপতি বলেছেন-
“স্বাধীনতা দিবসের আনন্দময় অনুষ্ঠান উপলক্ষে আমি দেশবাসীকে আন্তরিক শুভেচ্ছা ও শুভ কামনা জানাই।
আমরা যখন স্বাধীনতার ৭৫ তম বছরে পদার্পণ করছি, আসুন আমরা আমাদের বীর নেতাদের অসংখ্য বীরত্বপূর্ণ আত্মত্যাগকে স্মরণ করি, যারা দেশকে স্বাধীন করতে সফল হয়েছিলেন এবং আমাদের স্বপ্নের ভারত গড়ার জন্য সংগ্রাম করার সংকল্প করেছিলেন।
এই গুরুত্বপূর্ণ অনুষ্ঠান উপলক্ষ্যে, আমাদের এটাও মনে রাখতে হবে যে, দেশের অগ্রগতি এবং কল্যাণ নির্ভর করে প্রতিটি ব্যক্তির কাছে উন্নয়নের সুবিধা পৌঁছে যাওয়া এবং জীবনের মর্যাদা সুনিশ্চিত করার মাধ্যমে। এই প্রাতিষ্ঠানিক বিশ্বাসের পেছন আমাদের 'শেয়ার এবং কেয়ার' এর সভ্যতার মূল্য রয়েছে। আমাদের সকল নাগরিকের ন্যায়বিচার, স্বাধীনতা, সমতা এবং ভ্রাতৃত্ববোধের সুরক্ষার জন্য মহান সাংবিধানিক আদর্শ অর্জনের লক্ষ্যে একসঙ্গে কাজ করতে হবে।
স্বাধীনতা দিবসের এই আনন্দদায়ক অনুষ্ঠান উপলক্ষে, আসুন আমরা আবারও আমাদের অন্তর্নিহিত শক্তিকে পুনরায় জাগ্রত করা, আমাদের দেশবাসীর বিপুল সম্ভাবনাকে উপলব্ধি করা এবং ভারতকে তার সঠিক স্থান দেওয়ার জন্য নিজেকে উৎসর্গ করার সংকল্প করি। "
CG/SS
(Visitor Counter : 220
কেন্দ্রীয়মন্ত্রিসভা
কেন্দ্রীয় মন্ত্রিসভা কেন্দ্রীয় সহায়তা যুক্ত ‘স্পন্দমান গ্রাম প্রকল্প ’কে ৪ হাজার ৮০০ কোটি টাকার ব্যয় বরাদ্দ সহ ২০২২-২৩ থেকে ২০২৫-২৬ অর্থবর্ষ পর্যন্ত চালু রাখার প্রস্তাব অনুমোদন করেছে
নয়াদিল্লি, ১৫ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ ‘স্পন্দমান গ্রাম প্রকল্প’ ২০২২-২৩ থেকে ২০২৫-২৬ অর্থবর্ষ পর্যন্ত চালু রাখার প্রস্তাবে অনুমোদন করেছে এবং এতে ৪ হাজার ৮০০ কোটি টাকার ব্যয় বরাদ্দ ধরা হয়েছে।
এই প্রকল্পে উত্তর প্রান্তের সীমান্ত সন্নিহিত গ্রাম ও ব্লকগুলির পূর্ণাঙ্গ উন্নয়নের মাধ্যমে নির্মিত সীমান্ত গ্রামগুলির বাসিন্দাদের জীবনযাত্রার গুণমানের উন্নতি ঘটানো হবে। এর ফলে ওইসব সীমান্ত অঞ্চলের অধিবাসীদের নিজেদের ভিটেতে থাকায় উৎসাহ দেওয়ার পাশাপাশি গ্রাম ছেড়ে বাইরে যাওয়ার প্রবণতা কমানো এবং সীমান্ত অঞ্চলের নিরাপত্তা জোরদার করার ব্যবস্থা হবে।
এই প্রকল্পে অত্যাবশ্যক পরিকাঠামো বিকাশে তহবিল যোগানো ছাড়াও দেশের উত্তর সীমায় ৪টি রাজ্য ও একটি কেন্দ্রশাসিত অঞ্চলের ১৯টি জেলা এবং ৪৬টি সীমান্তবর্তী ব্লকে জীবনযাত্রার সুযোগ সৃষ্টির ব্যবস্থা হবে আর তার ফলে সকলকে সামিল করে বিকাশের লক্ষ্য অর্জন এবং সীমান্ত অঞ্চলের জনসংখ্যা একই হারে বজায় রাখার সুবিধাও বাড়বে। প্রথম পর্যায়ে এই কর্মসূচিতে ৬৬৩টি গ্রামকে বেছে নেওয়া হয়েছে।
এই কর্মসূচি স্থানীয় প্রাকৃতিক মানব ও অন্যান্য সম্পদের ভিত্তিতে ‘হাব ও স্পোক মডেল’ অর্থাৎ কেন্দ্র ও চক্র মডেলের আদলে বিকাশ কেন্দ্র গড়ে তোলার জন্য সামাজিক উদ্যোগের বিকাশ, দক্ষতা বৃদ্ধি এবং উদ্যোক্তা গড়ে তোলার দ্বারা যুব ও মহিলাদের ক্ষমতায়ণ, স্থানীয় সাংস্কৃতিক ও পরম্পরাগত জ্ঞান এবং ঐতিহ্যের বিকাশের মাধ্যমে পর্যটন সম্ভাবনা সৃষ্টি করা, সুস্থায়ী পরিবেশ অনুকূল কৃষিভিত্তিক ব্যবসার বিকাশ, বিশেষত ‘এক গ্রাম এক উৎপাদন’ কর্মসূচির মাধ্যমে জনগোষ্ঠী ভিত্তিক বিভিন্ন সংস্থার সাহায্য নিয়ে করা হবে।
এই প্রকল্পের কর্ম পরিকল্পনা সম্পূর্ণভাবেই জেলা প্রশাসন রচনা করবে গ্রাম পঞ্চায়েতের সহায়তায়। আর এর যেসব প্রধান ফলাফলের ওপর জোর দেওয়া হচ্ছে সেগুলি হল সারা বছর চালু থাকা উপযোগী রাস্তা, পানীয় জল, সৌর ও বায়ুশক্তির সাহায্য নিয়ে সর্বক্ষণের বিদ্যুৎ সরবরাহ, মোবাইল ও ইন্টারনেট সংযোগ সুনিশ্চিত করা। এছাড়াও পর্যটন কেন্দ্র, বহুমুখী কেন্দ্র, স্বাস্থ্য সুরক্ষা কেন্দ্র প্রভৃতি গড়ে তোলা হবে। তবে এই প্রকল্প কোনোভাবেই সীমান্ত এলাকা উন্নয়ন প্রকল্পের মধ্যে ঢুকে পড়বে না। ৪ হাজার ৮০০ কোটি টাকার ব্যয় বরাদ্দের মধ্যে ২ হাজার ৫০০ কোটি টাকায় ব্যয় করা হবে সড়ক উন্নয়ন ও বিকাশে।
PG/NS
(
প্রধানমন্ত্রীরদপ্তর
আফগানিস্তানের রাষ্ট্রদূতের একজন চিকিৎসকের সঙ্গে সাক্ষাতের অভিজ্ঞতা প্রধানমন্ত্রী ট্যুইট করেছেন
আপনার অভিজ্ঞতা ভারত-আফগানিস্তানের সম্পর্কের প্রকৃত প্রতিফলন : প্রধানমন্ত্রী
নয়াদিল্লী, ০১ জুলাই, ২০২১
প্রধানমন্ত্রী শ্রী নরেন্দ্র মোদী আজ ভারতে নিযুক্ত আফগানিস্তানের রাষ্ট্রদূত মিঃ ফরিদ মামুন্দজায়-এর একটি ট্যুইট বার্তার ওপর মন্তব্য করেছেন। আফগান রাষ্ট্রদূত ওই ট্যুইটে জানিয়েছেন একজন ভারতীয় চিকিৎসক যখন তাঁর চিকিৎসার সময় জেনেছেন তিনি আফগানিস্তানের রাষ্ট্রদূত, তখন সেই চিকিৎসক তাঁর থেকে কোনো ফিজ নেননি। তিনি বলেছেন ভাইয়ের থেকে তিনি পয়সা নিতে পারবেন না। হিন্দিতে করা ওই ট্যুইট বার্তার বিষয়ে মন্তব্য করতে গিয়ে প্রধানমন্ত্রী বলেছেন এটি ভারত-আফগানিস্তানের উষ্ণ সম্পর্কের প্রতিফলন।
প্রধানমন্ত্রী রাষ্ট্রদূতকে রাজস্থানের হরিপুরা সফর করতে বলেছেন, যেখানে রাষ্ট্রদূতকে একটি আলোচনায় আমন্ত্রণ জানানো হয়েছিল। তিনি একইসঙ্গে ইতিহাস খ্যাত গুজরাটের হরিপুরাতেও যাওয়ার পরামর্শ দিয়েছেন।
আজ জাতীয় চিকিৎসক দিবস।
CG/CB/NS
(
ভূ-বিজ্ঞানমন্ত্রক
আগামী ২৬ মে বুধবার ভারতে আংশিক চন্দ্র গ্রহণ দেখা যাবে
নতুন দিল্লি, ২৪ মে, ২০২১
ভারতীয় আবহাওয়া দপ্তরের পূর্বাভাস অনুযায়ী আগামী ২৬ মে বুধবার পূর্ণগ্রাস চন্দ্রগ্রহণ হতে চলেছে। তবে খুব অল্প সময়ের জন্য সন্ধ্যের পর ভারত থেকে এই আংশিক চন্দ্র গ্রহণ দেখা যাবে। ভারতের উত্তর-পূর্বের কিছু অংশ, পশ্চিমবঙ্গের কয়েকটি জেলা, ওড়িশা উপকূলের কিছু অংশ এবং আন্দামান ও নিকোবর দ্বীপপুঞ্জ থেকে এই আংশিক চন্দ্র গ্রহণ দেখা যাবে। পূর্ণগ্রাস চন্দ্র গ্রহণ দেখা যাবে উত্তর আমেরিকা, দক্ষিণ আমেরিকা, এশিয়া, অস্ট্রেলিয়া, আন্টার্টিকা,প্রশান্ত মহাসাগর ও ভারত মহাসাগর থেকে।
আংশিক চন্দ্র গ্রহণ শুরু ভারতীয় সময় অনুযায়ী দুপুর ৩টে ১৫ মিনিটে। পূর্ণগ্রাস চন্দ্র গ্রহণ শুরু হবে ভারতীয় সময় অনুযায়ী ৪টে ৩৯ মিনিটে এবং শেষ হবে ৪টে ৫৮ মিনিটে। আংশিক চন্দ্র গ্রহণ শেষ হবে ভারতীয় সময় অনুযায়ী ৬টা ২৩ মিনিটে।
কলকাতায় চাঁদ উঠবে সন্ধ্যে ৬টা ১৫ মিনিটে। চাঁদ ওঠার পর আংশিক চন্দ্র গ্রহণ দেখা যাবে মাত্র ৮ মিনিট। কোচবিহারে চাঁদ উঠবে সন্ধ্যে ৬টা ১৮ মিনিটে।এখানে আংশিক চন্দ্র গ্রহণ দেখা যাবে মাত্র ৫ মিনিট। ডায়মন্ডহারবারে ৬টা ১৫ মিনিটে চাঁদ উঠবে।এখানে আংশিক চন্দ্র গ্রহণের স্থায়িত্ব হবে মাত্র ৮ মিনিট। দীঘাতে সন্ধ্যে ৬টা ১৬ মিনিটে চাঁদ উঠবে।এখানে চন্দ্র গ্রহণ ৭ মিনিট ধরে দেখা যাবে। মালদায় সন্ধ্যে ৬টা ২১ মিনিটে চাঁদ উঠবে, এখানে আংশিক চন্দ্র গ্রহণ মাত্র ২ মিনিট দেখা যাবে।
ভারতে পরবর্তী চন্দ্র গ্রহণ দেখা যাবে চলতি বছরের ১৯ নভেম্বর। তবে সেটিও আংশিক চন্দ্র গ্রহণ।
CG/SS/SKD
(Visitor Counter : 150
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৮৪ কোটি ৯৭ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৫ কোটি ৬২ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ০১ এপ্রিল, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৮৪ কোটি ৯৭ লক্ষ ৪৪ হাজার ৪৯৫টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৫ কোটি ৬২ লক্ষ ৬১ হাজার ৩০৬টি টিকার ডোজ হাতে রয়েছে।
(CG/CB/SB
স্বাস্থ্যওপরিবারকল্যাণমন্ত্রক
কোভিড-১৯-এর প্রেক্ষিতে জনস্বাস্থ্য ক্ষেত্রে প্রস্তুতি এবং জাতীয় স্তরে কোভিড টিকাকরণের অগ্রগতি নিয়ে রাজ্য ও কেন্দ্রশাসিত অঞ্চলগুলির সঙ্গে পর্যালোচনা বৈঠকে ডাঃ মনসুখ মান্ডভিয়া
নতুন দিল্লি, ২ জানুয়ারি, ২০২২
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ মনসুখ মান্ডভিয়া আজ ভার্চুয়াল পদ্ধতিতে কোভিড-১৯-এর প্রেক্ষিতে জনস্বাস্থ্য ক্ষেত্রে প্রস্তুতি এবং জাতীয় স্তরে কোভিড-১৯ টিকাকরণ অভিযানের অগ্রগতি নিয়ে রাজ্য স্বাস্থ্য মন্ত্রী তথা মুখ্যসচিব / অতিরিক্ত মুখ্যসচিবদের সঙ্গে পর্যালোচনা বৈঠক করেন। কোভিডের নতুন প্রজাতি ওমিক্রনে আক্রান্তের সংখ্যা অভাবনীয় গতিতে বৃদ্ধি পাওয়া এবং ১৫-১৮ বছর বয়সীদের টিকাকরণের ব্যাপারে সদ্য ঘোষিত সিদ্ধান্ত নিয়ে আলোনচার জন্য আজকের এই বৈঠক। বৈঠকের আহ্বায়ক কেন্দ্রীয় স্বাস্থ্য সচিব শ্রী রাজেশ ভূষণ।
বৈঠকের শুরুতেই কেন্দ্রীয় স্বাস্থ্য মন্ত্রী বলেন, সারা বিশ্বজুড়ে বহু দেশ আগের তুলনায় এখন তিন থেকে চার গুণ বেশি হারে আক্রান্তের ঘটনা ঘটছে। কোভিডের নতুন প্রজাতি ওমিক্রন অত্যন্ত সংক্রামক, যা সমগ্র চিকিৎসা ব্যবস্থাকে বিপর্যস্ত করে দিতে পারে। এই প্রেক্ষিতে তিনি রাজ্যগুলিকে বর্তমান পরিস্থিতির সঙ্গে কোনরকম আপস না করে স্বাস্থ্য পরিকাঠামো ব্যবস্থা আরও জোরদার করার ওপর গুরুত্ব দেন, যাতে ভারত কোভিড-১৯-এর প্রকোপ থেকে মুক্ত হতে পারে।
ডাঃ মান্ডভিয়া আরও বলেন, কোভিডের বিভিন্ন প্রজাতি নির্বিশেষে প্রস্তুতি ও সুরক্ষামূলক ব্যবস্থা একই রকম রাখতে হবে। তিনি রাজ্যগুলিকে একেবারে তৃণমূলস্তরে নজরদারি ও কন্টেইনমেন্ট ব্যবস্থা আরও মজবুত করার ওপর জোর দেন। কোভিড আদর্শ আচরণ মেনে চলার ওপর জোর দিয়ে স্বাস্থ্যমন্ত্রী চিকিৎসা পরিকাঠামো ক্ষেত্রে বাধা-বিপত্তিগুলি দ্রুত সমাধান করার জন্য রাজ্যগুলির প্রতি আহ্বান জানান।
মহামারীর বিরুদ্ধে লড়াইয়ে রাজ্য প্রশাসনগুলি যে সংযম ও নিষ্ঠা দেখিয়েছে তার প্রশংসা করে ডাঃ মান্ডভিয়া বলেন, আমরা কোভিডের বিরুদ্ধে জোরদার লড়াই চালিয়েছি এবং এই লড়াইয়ে আমাদের যে অভিজ্ঞতা হয়েছে তা ওমিক্রন প্রজাতির বিরুদ্ধে লড়াইয়েও কাজে লাগাতে হবে।
টিকাকরণ অভিযানের গুরুত্বের কথা উল্লেখ করে স্বাস্থ্যমন্ত্রী বলেন, এখন আমাদের ১৫-১৮ বছর বয়সী যোগ্য সকলকে টিকা দিতে হবে, যাতে পরিকল্পনা মাফিক সমগ্র প্রক্রিয়া সুষ্ঠু ভাবে সম্পন্ন করা যায়।
প্রথম ডোজ টিকাকরণে জাতীয় স্তরে ৯০ শতাংশ অগ্রগতির লক্ষ্য পূরণ হওয়ায় রাজ্য ও কেন্দ্রশাসিত অঞ্চলগুলির প্রয়াসের প্রশংসা করে ডাঃ মান্ডভিয়া বলেন, যে রাজ্যগুলিতে টিকাকরণের গতি তুলনামূলক কম সেখানে এই অভিযানের গতি বাড়াতে হবে। তিনি এই রাজ্যগুলিকে জাতীয় স্তরে গড় হার অর্জনে সাপ্তাহিক ভিত্তিতে পরিকল্পনা গ্রহণেরও পরামর্শ দেন। ১৫-১৮ বছর বয়সীদের টিকাকরণ অভিযান শুরু হতে চলার প্রাক্কালে ডাঃ মান্ডভিয়া বলেন, রাজ্য ও কেন্দ্রশাসিত অঞ্চলগুলিকে জেলাওয়াড়ি টিকা গ্রহীতার সংখ্যার ভিত্তিতে আগাম টিকার ডোজ সংগ্রহ করতে হবে, যাতে টিকাকরণ অভিযানে কোনরকম বিঘ্ন না ঘটে। এজন্য তিনি কোউইন প্ল্যাটফর্মের সুবিধা নেওয়ার কথা বলেন।
স্বাস্থ্যমন্ত্রী আরও জানান, দেশে টিকা উৎপাদন পরিকাঠামো বাড়াতে কেন্দ্রীয় সরকার একাধিক পদক্ষেপ নিচ্ছে। এই প্রেক্ষিতে তিনি রাজ্য ও কেন্দ্রশাসিত অঞ্চলগুলিকে নিজেদের অভিজ্ঞতা কেন্দ্রের সঙ্গে ভাগ করে নেওয়ার অনুরোধ জানান যাতে সমগ্র দেশ লাভবান হতে পারে।
আজকের বৈঠকে নাগাল্যান্ড, ওড়িশা, মধ্যপ্রদেশ, তামিলনাড়ু, আসাম, হরিয়ানা, দিল্লি, ঝাড়খন্ড, বিহার ও ছত্তিশগড়ের স্বাস্থ্যমন্ত্রীরা ছাড়াও পশ্চিমবঙ্গের স্বাস্থ্য প্রতিমন্ত্রী শ্রীমতী চন্দ্রিমা ভট্টাচার্য যোগ দেন।
CG/BD/AS/
(Visitor Counter : 225